***Нұрпейіс Б.Е*.** т.ғ.к.

СТУДЕНТТЕРДІҢ жеке ІЗДЕНІС ЖҰМЫСЫНДАҒЫ

ҒЫЛЫМИ ЭЛЕМЕНТТЕРді пайдалану мәселесі

Қазақстан Республикасының Ғылым туралы Заңында «*ғылым* –адамның еңбектену кеңістігі және ол табиғаттың заңдылығын, қоғамды, ойлау өрісін зерттейді, сонымен қатар, төңіректегі шынайылық туралы нысаналық білімді теориялық негізде жүйеге келтіре, табиғи байлықты тиімді пайдалану мақсатында және қоғамды тиімді басқару жағдайында зерттеу» - деп көрсетілген (1).

Келесі баптарда - «*ғылыми-зерттеу жұмыс* - ғылыми іздестіру, зерттеу жүргізумен білімді кеңейту және жаңа білімді келтіру, ғылыми гипотезаны тексеру, табиғат және қоғамның даму заңдылығын қалыптастыру, жобаларды ғылыми тұрғыда негіздеу, ғылыми біріктіру» - деп, және ғылыми зерттеу мәселесі, тереңінен нақтыланып, - «*ғылыми зерттеу* – қолданбалы, іргелі стратегиялық ғылыми зерттеулер, ғылыми және (не болмаса) ғылыми-зерттеулер, еңбектің субьектілерімен орындалатын ғылыми-техникалық, тәжірбиелі-қолданбалық және технологиялық жұмыстар, ғылыми нақты тәсілдер және жабдықтармен қамтылған, ғылыми және (не болмаса) ғылыми-техникалық еңбектің нәтижесі»- деп көрсетілген. Сонымен қатар, - «*ғылыми еңбек* – қоршаған шынайылықты зерттеуге бағытталған еңбек түрі, өмір заңдылығын іздестіру мақсатында оның сипатын, ерекшелігін және заңдалығын, сонымен қатар, нысандарды, оқиғаларды (үдерістер) зерттеуге тән ерекшелігімен зерттеу және алынған білімді іс жүзінде пайдалану» - деп түсінік берліген.

Тағы бір Заңға жүгінсек, онда, Қазақстанның интеллектуалдық жеке меншік туралы Заңында,(2) келесі мәселелер қарастырылған: «*автор* – жеке тұлға, оның ғылым, әдебиет, өнер туындысы - шығармашылық еңбегінің нәтижесінде жасалған». Сонымен қатар, «*иелік* (авторлық) *құқық* – жеке иенің (автордың) мүліктік емес және мүліктік құқығы» -деп көрсетілген.

Осы баптарға сүйене тұра, студенттердің ғылыми ізденісінде, жалпы интеллектуалды қабылетті талап ететін жеке жұмыс жүргізуде, негізгі қағидаларды алға тарта тұра, жалпы ғылыми жұмысты атқарудың технологиясы және тәсілдеріне, біз, жоғарғы білімде дәріс жүргізетін, студенттаердің ғылыми ізденісіне, жеке жұмыстарына жетекшілік ететін ұстаздар қауымы, оларды ғылыми бапқа, білім арқылы біліктілікке бейімдеп, тәрбиелейміз бе? – деген сауал туады.

Соңғы кезде ғылымда алғашқы қадамын басқан жас буынның санасына шегеленген, әбден орын алған белгілі мәселе, көп жағдайда, дайын материалдарды еш бір сана түйсігінен сараламай, дайын түрінде, Интернеттен, тағы басқа жолдармен көшірінді материалды, өзінің атынан, ізденіс жұмысының мұқабасының сыртына: «Орындаған – аты, тегі» деп, өз атынан иелік ететін жұмыс түрінде пайдаланып, реферат, не болмаса тағы да басқа жеке жұмыс ретінде тапсыруға бейімделген. Оның өзінде, әлеуметтік-гуманитарлық ғылыми саладағы жариалы материалдың көпшілігі, көрші мемлекеттің тіл кеңістігін, саяси, қоғамдық қажеттілігін қамтитын болғандықтан, көп жағдайда, көрші мемлекеттің ішкі мәселесі, біздің мемлекеттің сұранысы реңінде бейімделіп, тіпті, идеологиялық жағынан ұтылатын тұстары бар жағынан қамтылып және қарама-қайшылығына қарамастан, одан сайын үдере көбейтіліп, сананы жаулауға өзінше үлес қосатындығы тағы да бар. Осы жағдайда, уақыт талабының сұранысы, студенттердің ғылыми ізденіс жұмыстары, жалпы орындайтын жұмыстары бүгінгі күнгі талаптарға сәйкес пе, оны сапасы қандай деңгейде ? - деген мәселе тағы тұр.

Осы орайда, студенттердің жеке атқаратын ғылыми ізденіс жұмысына қатысты, екі жақты – студент және ұстаздың жауапкершілігімен бірге, оған талап қоярлық амалдары, тәсілдік және технологиялық іс-шараларын нығайту қажеттілігі аса маңызды және назардан тыс қалдыртпауын есте сақтап және оны іс жүзінде қолданыста болуын ғылыми жетекшілік барысында , әр дайым ұстаздың қадағалауында болуы қажеттілігін байқауға болады.

Бастапқы талап – ғылыми ізденіс жүргізуде, студенттердің ғылыми еңбек нәтижесін ғылыми ақпаратты іздестіру, өңдеу, тұжырымдау және белгілі талаптарға негіздеп ( парақ беті, шрифтінің 14 кеглі, интервалды қадағалап) тапсыру ғана емес, сонымен қатар, ғылыми мәтіннің композициялық құрылымын түзетіп дайындаудың технологиясын және тәсілдерін, зерттеуді жоспар құру арқылы негіздеу, осыған орай, студенттің зерттеу тәсілдерін «қолдандым» емес, зерттеу тәсілдерін тақырыптың орайына сәйкес «таңдауды» үйретуді, сонымен қатар, студенттің зерттеу жүргізуге байланысты ғылыми есепті түзу беруін, ғылыми терминдерді дұрыс пайдалану арқылы, біртіндеп мәтіндік негізде ғылыми стильдің ерекшелігі қалыптасуын, ол зерттеудің өзіндік қағидасы екенін жас зерттеушіге ұғындыруды, естен шығарып бара жатқан сыяқтымыз.

Студенттің алғашқы жеке қадамы - ғылыми зерттеу жұмысындағы *реферат* жазу барысында байқалады. Көп жағдайда, ақпараттық кеңістік каналдары арқылы алынған дайын мәтінді, еш бір талдаусыз «*реферат*» атауымен тапсыру, оның нәтижесінде бағалау, ат үсті жеңіл-желпі ғылыми қадам жасауға бейімдеу, десек қателеспеген боламыз.

Шынайысы, *реферат* ұғымының қандай ғылыми элементтері студентке таныс, ол жөнінде ұғынықты қылып түсінік берілді ме? – деген сауал туады. *Реферат* – ақпараттық дерек көзінің (ғылыми мақала, бірнеше мақалалардың, монографиялардың тағы с.с.ғылыми жұмыстардың) композициалық құрылымында біркелкі қалыптасқан жинақы мазмұны. Рефераттың мазмұны келесі ғылыми элементтермен тығыз байланысты: қарастырылатын сұрақ негізі, оның тақырыбы, жұмыстың мақсаты, жұмысты жүргізу тәсілдері және оның методологиясы, жұмыстың нәтижесі оның негізгі теориялық нәтижесі, тұжырымдамасы, бұрынғы жариаланған материалдарға сілтеме көрсету, тағы басқа мәселелер сарапталып, талданып толық мәлімет беріледі. Сонымен қатар оның мәтіндік негізіне де қойылатын талаптар бар, яғни ол - қысқа, нақты, ақпараттық сауаттылық тарапынан талаптарға сай болуы, оның бірнеше тараудан тұратын бөлімдерінің толық қамтылуы және мәтіннің жалпы сипаты, негізгі мазмұнның толық сипаты, оның тұжырымы. Осы талдау, тек қана бір зерттеу мәселесіне тән талап. Осы талапты студенттер, өзіндік ғылыми жұмыс атқару барысында орындай ма? Орындауға талаптанады ма?

Студенттің жалпы ізденіс зерттеу жұмысына қатысты басқа ғылыми элементтерге қысқаша шолу жасай тұра, ол жағдайда талаптар орындалуы қалай? –деп салыстыра зерделесек. Сонымен, ғылыми жұмыстың *мақсаты* оның айқындалуы, зерттеу *бағыты*, жалпы *зерттеу* мәселесі, зерттеу *жолы,сараптау, мәліметтерді, ақпаратты пайдалану* тәсілдері, ғылыми тезисті құра білу және оны пайдалану т.т., осының барлығын студент алғашқы жеке жұмыс барысында толық игеріп, жоғарғы курста терең және жан-жақты, салмақты ғылыми жұмысты жүргізуге дайындығы бар ма? – деген сауал ашық тақырып деп айтар едік.

Тұжырымдай келе, елдің ғылыми болашағы бүгіннен бастала тұра, осы бастан қалыптастырылған жас буынның ғылыми зерттеу жұмысындағы ақпараттық сауаттылық – келешек ғылыми сауаттылыққа келтіретіні айғақ.

1. Қазақстан Республикасының Ғылым Заңы. Астана, 18 ақпан 2011 жылы.  № 407-IV ЗРК.
2. Қазақстан Республикасының авторлық құқық және аралас құқық туралы Заңы. 10.06.1996. Қосымша 10.07.2009/12.01.2012 жж.